stanford-oval/wikipedia huggingface dataset:
Claudia Michelsen
Ura

Claudia Michelsenin äiti oli hammaslääkäri ja isä muusikko Udo Zimmermann, johon hän tutustui vasta teini-ikäisenä. Michelsen muutti 16-vuotiaana Dresdenistä Berliiniin opiskelemaan näyttämötaiteita ja hän debytoi Volksbühne-teatterissa vuonna 1989. Samana vuonna hänellä oli sivurooli elokuvassa Die Besteigung des Chimborazo.
Michelsen näytteli Volksbühnessä vuoteen 1995, minkä jälkeen hänen uransa painottui televisiotuotantoihin. Hänen ensimmäinen pääroolinsa oli Marlott televisioelokuvassa Pause für Wanzka (1989). Seuraavalla vuosikymmenellä Michelsen näytteli pääosia muun muassa televisioelokuvissa Jenseits der Brandenburg (1994) ja Falling Rocks (1999) sekä televisiosarjassa Todesspiel (1996). Vuosisadan vaihteen jälkeen Michelsen näytteli pääroolin muun muassa television jännityssarjassa Hölle im Kopf (2004) ja sarjassa Sieben Tage (2009).
2010-luvulla Michelsen näytteli muun muassa televisioelokuvissa Sprinter - Haltlos in die Nacht (2011) ja Im Zweifel (2014). Hänet palkittiin pääroolistaan televisioelokuvassa Grenzgang (2012). Michelsen näytteli Anne Hoffmannin roolin television draamasarjassa Der Turm (2011) ja Caterina Schöllackin roolin epookkisarjassa Ku'Damm 56 (2016) ja sen jatko-osassa Ku'Damm 59 (2017). 2020-luvulla Michelsen näytteli jälleen Caterinaa sarjassa Ku'Damm 63 (2020). Hänellä on niin ikään keskeinen osa television draamaelokuvassa Du sollst hören (2021).
Michelsen on näytellyt useaan otteeseen rikossarjoissa Tatort ja Polizeirufe 110.
Michelsenin teatterielokuvarooleja ovat muun muassa Rike komediassa Drei Chinesen mit dem Kontrabass (1999), Anni draamassa Maria an Callas (2004), Christine draamassa 42plus (2006) ja Aline trillerissä Das Ende der Wahrheit (2017). Sivurooli hänellä on ollut muun muassa elokuvissa Napola - Elite für den Führer (2003), Honig im Kopf (2014) ja In einem Land, das es nicht mehr gibt (2021).
Bulgaria talviolympialaisissa 2018

Bulgaria osallistui Pyeongchangin talviolympialaisiin 2018. Maata edusti 21 urheilijaa, jotka kilpailivat kuudessa urheilumuodossa. Urheilijoista miehiä oli kaksitoista ja naisia yhdeksän. Lähes puolet joukkueesta, kymmenen, oli ampumahiihtäjiä. Avajaisissa joukkueen lippua kantoi lumilautailija Radoslav Jankov ja päättäjäisissä maastohiihtäjä Yordan Chuchuganov.
Urheilijat lajeittain

| Laji | Miehiä | Naisia | Urheilijoita yht>  |
| --- | --- | --- | --- |
| Alppihiihto | 2 | 1 | 3 |
| Ampumahiihto | 5 | 5 | 10 |
| Lumilautailu | 1 | 2 | 3 |
| Maastohiihto | 2 | 1 | 3 |
| Mäkihyppy | 1 | 0 | 1 |
| Ohjaskelkkailu | 1 | 0 | 1 |
Casimir Jürgens

| Casimir Jürgens> Henkilötiedot |
| --- | --- |
Syntynyt: 26. joulukuuta 1994 (ikä 29) Helsinki, Suomi
Kansalaisuus:   Suomi
Jääkiekkoilija
Lempinimi:  Cassu, Casse, Kasse, Jykä, Jyrki, Pepe
Pelipaikka:  puolustaja
Maila:  vasen
Pituus:  182 cm
Paino:  85 kg
Seura
Seura:  TPS
Sarja:  SM-liiga
Pelinumero:  62
Pelaajaura
Pääsarjaura:  2017–
Aik. seurat:  SaPKo (Mestis) Pelicans (SML) Tappara (SML)
Casimir Jürgens (s. 26. joulukuuta 1994 Helsinki) on suomalainen jääkiekkopuolustaja, joka edustaa SM-liigajoukkue Turun Palloseuraa. Hän toimii joukkueen kapteenina.
Ura > Maajoukkueura

Jürgens on pelannut Suomen A-maajoukkueessa kuusi ottelua tehden yhden maalin. Hän teki A-maajoukkuedebyyttinsä Euro Hockey Challengessa 5. huhtikuuta 2018 Turun Marli Areenassa Valko-Venäjää vastaan. Jürgens merkittiin Suomen kolmospuolustajapariin toisen debytantin, Juuso Vainion viereen. Ensimmäisen A-maajoukkuemaalinsa hän teki seuraavassa ottelussaan 6. huhtikuuta 2018 Hämeenlinnassa Valko-Venäjää vastaan. Jürgens putosi lopulta viimeisten joukossa vuoden 2018 lopullisesta MM-kisajoukkueesta.
Jürgens on pelannut myös 15 poikien maaottelua.
Pelityyli

Jürgens on kuvaillut itseään kokonaisvaltaiseksi ja hyväksi kahden suunnan pelaajaksi, joka tekee paljon töitä molempiin suuntiin sekä pyrkii olemaan aggressiivinen omalla alueella, tukemaan hyökkäyksiä ja tuomaan apua hyökkäyspäähän.
Muuta

Urheilutoimittaja ja -selostaja Peter "Pepe" Jürgens on Casimirin äidin pikkuserkku.
Chaîne des Rôtisseurs

Paistinkääntäjien Veljeskunnan vaakuna.
Confrérie de la Chaîne des Rôtisseurs eli Paistinkääntäjien Veljeskunta on kansainvälinen, alkuaan ranskalainen, gastronominen järjestö. Sen päämaja on Pariisissa.
Järjestön historia ulottuu vuoteen 1248, jolloin Ludvig Pyhä antoi julistuksen erilaisten mestarikiltojen perustamisesta. Ranskan vallankumous keskeytti järjestön toiminnan aina vuoteen 1950 asti, jolloin se perustettiin uudelleen. Nykyään järjestö on levinnyt yli 80 maahan ja sillä on lähes 25 000 jäsentä.
Suomessa on runsas 90 kilpiravintolaa tai muuta Paistinkääntäjien hyväksymää kilpiyritystä, jotka voivat käyttää järjestön vaakunaa tarjoamansa ruoan ja palvelun korkean tason merkkinä.
Järjestön toiminta keskittyy muun muassa gastronomiaan, ruokakulttuurin vaalimiseen ja ruokailutapojen kunnioittamiseen. Järjestön tavoitteena on maailmanlaajuisesti saattaa yhteen gastronomiasta kiinnostuneet harrastelijat ja ammattilaiset. Toimintaan liittyy olennaisena osana myös juomat; viinit, vedet, viinat ja oluet.
Aiheesta muualla

Chaîne des Rôtisseurs Finlande – Paistinkääntäjät ry (rotisseurs.fi)
Chaîne des Rôtisseurs. Association Mondiale de la Gastronomie (englanniksi)(ranskaksi) (chainedesrotisseurs.com)
Paikallisjärjestöt eli voutikunnat maailmankartalla (englanniksi)
Claudia Nystad

| Claudia Nystad |
| --- | --- |
 Claudia Nystad Tour de Skillä vuonna 2010
Henkilötiedot
Syntynyt: 1. helmikuuta 1978 (ikä 46) Zschopau, DDR
Kansalaisuus:   Saksa
Uran tiedot
Pituus:  168 cm
Seura:  WSC Erzgebirge Oberwiesenthal
Laji:  maastohiihto 
Maailmancup
Kaudet:  1998 – 2015
Voitot:  9
Palkintokorokkeella:  47
Aiheesta muualla
www.claudiakuenzel.de
| Mitalit> Maa:   Saksa.Naisten maastohiihto. Olympialaiset  | Mitalit> Maa:   Saksa.Naisten maastohiihto. Olympialaiset  | Mitalit> Maa:   Saksa.Naisten maastohiihto. Olympialaiset  | Maa:   Saksa> Naisten maastohiihto. |
| --- | --- | --- | --- |
|  Kultaa | Salt Lake City 2002 | 4×5 km |  |
|  Kultaa | Vancouver 2010 | joukkuesprintti |  |
|  Hopeaa | Torino 2006 | sprintti |  |
|  Hopeaa | Torino 2006 | 4×5 km |  |
|  Hopeaa | Vancouver 2010 | 4×5 km |  |
|  Pronssia | Sotši 2014 | 4×5 km viesti |  |
| MM-kilpailut  | MM-kilpailut  | MM-kilpailut  |  |
|  Kultaa | Val di Fiemme 2003 | 4×5 km |  |
|  Hopeaa | Val di Fiemme 2003 | sprintti |  |
|  Hopeaa | Sapporo 2007 | joukkuesprintti |  |
|  Hopeaa | Sapporo 2007 | 4×5 km |  |
|  Hopeaa | Liberec 2009 | 4×5 km |  |
Claudia Nystad (o.s. Künzel, s. 1. helmikuuta 1978 Zschopau) on saksalainen entinen maastohiihtäjä. Hän on myös Saksan armeijan sotilas. Hän on voittanut kuusi olympia- ja viisi maailmanmestaruusmitalia.
Vuoden 2002 olympialaisissa hän oli sprintissä neljäs ja otti viestissä kultaa. 2006 talviolympialaisissa hän otti hopeaa sekä sprintistä että viestistä ja oli kuudes 30 km:n kisassa. Vancouverin olympialaisissa 2010 hän voitti kultaa joukkuesprintissä Evi Sachenbacher-Stehlen kanssa ja sijoittui 10 kilometrin vapaan hiihtotavan kilpailussa sijalle 16. Nystad oli mukana myös Saksan hopealle sijoittuneessa viestijoukkueessa. Sotšin olympialaisissa 2014 Nystad hiihti kolmannen osuuden Saksan olympiapronssia saavuttaneessa joukkueessa.
Maailmancupissa Nystad on voittanut 15 kilometrin perinteisen hiihtotavan yhteislähtökilpailun Otepäässä 10. tammikuuta 2004 ja 2,5 kilometrin vapaan tyylin kilpailun Bormiossa 14. maaliskuuta 2008. Lisäksi hän on ollut kuusi kertaa toinen ja 13 kertaa kolmas.
Kesällä 2005 hän avioitui norjalaisen valmentajan Trond Nystadin kanssa.
Kesällä 2007 Künzel luovutti vuoden 2002 talviolympialaisista voittamansa kultamitalin Hansel und Gretel -säätiölle, joka toimii hyväksi käytettyjen lasten puolesta.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (saksaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Claudia Künzel-Nystad
Käännös suomeksi
China Airlinesin lento 120

| China Airlinesin lento 120 |
| --- | --- |
 Onnettomuuskone tulipalon jälkeen.
Yhteenveto
Päivämäärä:  20. elokuuta 2007
Onnettomuustyyppi:  tulipalo
Tapahtumapaikka:  Nahan lentoasema
Lähtöpaikka:  Taoyuanin kansainvälinen lentoasema, Taipei, Taiwan
Määränpää:  Nahan lentoasema, Okinawa, Japani
Kuolleita:  0
Eloonjääneitä:  165
Lentokone
Konetyyppi:  Boeing 737-809
Lentoyhtiö:  China Airlines
Rekisteritunnus:  B-18616
Matkustajia:  157
Miehistöä:  8
China Airlinesin lento 120 oli säännöllinen reittilento Taoyuanin kansainvälisen lentoasemalta Taiwanista Nahan lentoasemalle Okinawan saarelle Japaniin. 20. elokuuta 2007 sattui lento-onnettomuus, kun China Airlinesin Boeing 737 -lentokone syttyi tuleen laskeutumisen jälkeen terminaalin edustalla. Kukaan ei kuollut onnettomuudessa. Syyksi paljastui siipisolakoita liikuttavassa järjestelmässä löystymään päässyt pultti, joka puhkaisi oikeanpuoleisen siiven polttoainesäiliön, kun solakot vedettiin sisään laskeutumisen jälkeen.
Onnettomuuskone oli malliltaan Boeing 737-800, rekisteritunnukseltaan B-18616 ja valmistenumeroltaan 30175. Se oli valmistunut kesäkuussa 2022. Koneella oli lennetty onnettomuuspäivään mennessä 13 664 tuntia. Se oli varustettu kahdella CFM Internationalin 56-7B26-suihkuturbiinimoottorilla.
Koneen kapteeni iältään 47-vuotias, ja hän oli suorittanut liikennelentäjän lupakirjan. Hänellä oli yhteensä 7 941 tunnin lentokokemus, josta 3 823 onnettomuuskonetyypillä. Hän oli suorittanut konemallin tyyppikoulutuksen kesäkuussa 2006. Perämies oli 26-vuotias, ja hänellä oli yhteensä 890 tunnin lentokokemus, josta 182 kyseisellä konetyypillä. Hän oli suorittanut kaupallisen lentäjän lupakirjan.
Cool'n'Quiet

Cool'n'Quiet on AMD:n kehittämä suorittimen virransäästötekniikka. Tekniikka toimii laskemalla suorittimen kellotaajuutta ja alentamalla käyttöjännitettä suorittimen käyttöasteen ollessa vähäinen. Tekniikan tavoitteena on alentaa suorittimen virrankulutusta ja lämpötilaa mahdollistaen näin tuulettimen hiljaisemman toiminnan. Tekniikka on samankaltainen kuin Intelin SpeedStep-teknologia.
Cool'n'Quietia tukevat suoritinmallit

Athlon 64 X2: kaikki mallit
Athlon 64 FX: Socket 939 -emolevyt ja uudemmat
Sempron: Socket 754 ja uudemmat
Opteron
Phenom: Cool'n'Quiet 2.0
Phenom II: Cool'n'Quiet 3.0
AMD Fusion: kaikki mallit
AMD FX: kaikki mallit
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Cyllene (kuu)

Cyllene on Jupiteria retrogradiseen suutaan kiertävä, epäsäännöllinen, Pasiphaë-ryhmän kuu. Sen löysi ryhmä Havaijin yliopiston astronomeja vuonna 2003. Kuu sai silloin väliaikaiseksi nimekseen S/2003 J 13.
Cyllene on halkaisijaltaan noin 2 kilometriä ja se kiertää Jupiteria noin 23 396 000 kilometrin etäisyydellä kiertoajan ollessa 731,099. Radan inklinaatio on 140° ja eksentrisyys 0,4116.
Nykyisen nimensä kuu sai maaliskuussa 2005 kreikkalaisen mytologian Kyllene-nymfistä.
Jupiterin kuut
| --- | --- |
Amalthea-ryhmä:   Metis  Adrastea  Amalthea  Thebe 
Galilein kuut:   Io  Europa  Ganymedes  Kallisto 
Themisto-ryhmä:   Themisto 
Himalia-ryhmä:   Leda  Himalia  Lysithea  Elara 
Carpo-ryhmä:   Carpo  S/2003 J 12  S/2011 J 1 
Ananke-ryhmä:   Ananke  Praxidike  Harpalyke  Iocaste  Euanthe  Thyone  Euporie  S/2003 J 3  S/2003 J 18  S/2010 J 2  Thelxinoe  Helike  Orthosie  S/2003 J 16  Hermippe  Mneme  S/2003 J 15 
Carme-ryhmä:   Herse  S/2003 J 10  Pasithee  Chaldene  Arche  Isonoe  Erinome  Kale  Aitne  Taygete  S/2003 J 9  Carme  S/2003 J 5  S/2003 J 19  Kalyke  Eukelade  Kallichore 
Pasiphaë-ryhmä:   Eurydome  S/2003 J 23  Hegemone  Pasiphaë  Sponde  Cyllene  Megaclite  S/2003 J 4  Callirrhoe  Sinope  Autonoe  Aoede  S/2011 J 2  S/2010 J 1  Kore  S/2003 J 2 
Varmistamattomat:   S/2000 J 11
Childe Harold’s Pilgrimage

Childe Harold’s Pilgrimagen frontespiisi (1825/1826).
Childe Harold’s Pilgrimage on lordi Byronin kirjoittama neliosainen runoelma. Ensimmäiset kaksi osaa ilmestyivät vuonna 1812, kolmas osa vuonna 1816 ja neljäs osa vuonna 1818. Kaksi ensimmäistä osaa myivät hyvin ja tekivät Byronin tunnetuksi runoilijana.
Childe Harold’s Pilgrimage kertoo Harold-nimisestä miehestä, joka kyllästyy syntiseen elämäänsä ja alkaa matkustella. Päähenkilö on niin sanottu byronilainen sankari, joka on melankolinen, yksinäinen ja kyyninen. Nimessä oleva ”childe”-sana viittaa keskiaikaiseen nuoreen aateliseen, joka ei ollut vielä saanut ritarin arvoa.
Kahdessa ensimmäisessä osassa Harold matkustelee Portugalissa, Espanjassa, Jooniansaarilla ja Albaniassa. Toinen osa päättyy valitukseen osmanien Kreikan-valtauksesta. Kolmannessa osassa päähenkilö suuntaa Belgiaan, Reinin jokilaaksoon, Alpeille ja Juravuoristoon. Neljännessä osassa Byron korvasi päähenkilön itsellään ja kertoo ensimmäisessä persoonassa Venetsiasta, Ferrarasta, Firenzestä ja Roomasta sekä niiden kaupunkien taiteilijoista ja sankareista.
Aiheesta muualla

Kuvia tai muita tiedostoja aiheesta Childe Harold’s Pilgrimage Wikimedia Commonsissa
Childe Harold’s Pilgrimage Gutenbergissä
Cygnus X-3

| Cygnus X-3 |
| --- | --- |

Muut designaatiot:  V1521 Cyg, 18P 57, WR 145a
Fyysiset ominaisuudet
Absoluuttinen kirkkaus:  -4,5 Mv
Valovoima:  209 000 aurinkoa
Spektriluokka:  WN 4–6
Massa:  8–14 M☉
Astrometriset ominaisuudet
Tähdistö:  Joutsen
Rektaskensio (J2000):  20h 32m 25.78s
Deklinaatio (J2000):  +40° 57′ 27.9″
Etäisyys:  7 400±1 100 pc
Cygnus X-3 on suurimassainen röntgensäteilyn lähde, joka sijaitsee Cygnus X -molekyylipilven takana. Sen lähistöllä on pienempi röntgenlähde, jonka arvioidaan olevan Bokin globuli jossa on muodostunut prototähti.
Chris Dangerous

Chris Dangerous soittamassa Eurockéennesissä vuonna 2007.
Christian ”Chris Dangerous” Grahn (12. kesäkuuta 1978 Fagersta) on ruotsalaisen garagerock-yhtye The Hivesin rumpali.
Ennen liittymistään paikalliseen yhtyeeseen Fagerstassa, Ruotsissa, Grahn soitti yhtyeessä Bad Dreams Always.
Grahnin isä soitti suomalaisessa cover-yhtyeessä The Sailorsissa, joka on, The Hivesin keulakuvan, Pelle Almqvistin mukaan "Suurin kitararockyhtye Suomessa sinä aikana". Grahnin isä myös lauloi yhtyeessä nimeltä The Ventons.
Grahn tunnetaan todella nopeasta ja tarkasta rumpujen soittamisesta. The Hivesin kolmannella albumilla, Tyrannosaurus Hives, Grahn saavutti lähes yli-inhimillisen tason rytmeillä ja biiteillä, joita tehdään usein koneilla tai syntetisaattoreilla.
Chris Connor

Chris Connor vuonna 1957
Chris Connor (alun perin Mary Loutsenhizer; 8. marraskuuta 1927 Kansas City, Missouri – 29. elokuuta 2009 Toms River, New Jersey) oli yhdysvaltalainen jazzmuusikko. Hän oli June Christyn, Helen O'Connellin ja Julie Londonin ohella yksi keskeisistä cool jazz -laulajista 1950-luvulla. Hän sai vaikutteita Anita O'Daylta.
Connor opiskeli varhain klarinettia ja lauloi Missourin yliopistolla pasunisti Bob Brookmeyerin johtamassa big bandissa. Hän lähti New Yorkiin vuonna 1947. Hän oli mukana Claude Thornhillin yhtyeessä 1950-luvun alkuvuosina, ja tämän jälkeen hän työskenteli Stan Kentonin kanssa. Yhteistyöstä syntyi hitti "All About Ronnie".
Connor teki debyyttinsä sooloartistina vuonna 1953. Hän levytti kolme albumia Bethlehemille ennen kuin siirtyi vuonna 1955 Atlanticiin, jolle hän levytti vielä kaksitoista albumia. Hän oli suosionsa huipulla 1950-luvulla, jolta ovat peräisin esimerkiksi hänen versionsa Billy Strayhornin "Lush Lifesta" ja George Shearingin "Lullabe of Broadwaysta". Hänen albumiensa joukossa ovat The Rich Sound of Chris Connor, Lullabies of Birdland ja Chris Craft and Ballads of the Sad Cafe.
1960-luvun alussa Connor jätti Atlanticin ja teki sopimuksen FM Recordsin kanssa. Hänen managerinsa oli perustamassa kyseistä levy-yhtiötä, jonka toiminta kuitenkin lopetettiin, kun se oli ehtinyt julkaista vasta kaksi Connorin albumia. Samaan aikaan kun laulaja koki urallaan vastoinkäymisiä, hän kärsi pahenevasta alkoholiongelmasta, jonka hän kuitenkin lopulta voitti. Connorin levytysura elpyi 1970-luvulla, ja hän myös jatkoi kansainvälistä esiintymisuraansa vielä seuranneina vuosikymmeninä.
Connorin viimeinen albumi ilmestyi vuonna 2003. Laulaja kuoli syöpään 81-vuotiaana. Hänen pitkäaikainen managerinsa ja kumppaninsa oli Lori Muscarelle.
Bulgarian Air Charter

| Bulgarian Air Charter |
| --- | --- |

 IATA: H6  –  ICAO: BUC 
Kutsukoodi:  BULGARIAN CHARTER
Perustettu:  kesäkuu 2000
Laivaston koko:  16
Solmukohdat:  Burgasin lentoasema Varnan lentoasema Sofian lentoasema
Kotipaikka:  Sofia, Bulgaria
Yhtiön sivut:  www.bgaircharter.com
Bulgarian Air Charter (IATA: H6, ICAO: BUC, kutsukoodi: BULGARIAN CHARTER) on bulgarialainen tilauslentoyhtiö. Se lentää pääasiassa matkanjärjestäjien lentoja Keski-Euroopasta Bulgariaan.
Historia

Bulgarian Air Charter perustettiin kesäkuussa 2000. Se aloitti lennot 14. joulukuuta 2000 Tupolev Tu-154M -koneilla, joita se hankki lopulta kaikkiaan yhdeksän. Vuonna 2004 Tupolevien tilalle hankittiin seitsemän MD-82-konetta. Niiden rinnalle hankittiin Airbus A320 -koneita vuodesta 2015 lähtien.
Laivasto

Elokuussa 2019 Bulgarian Air Charterin laivastoon kuului 16 lentokonetta.
7 Airbus A320-200
9 McDonnell Douglas MD-82
Bulgarian Air Charterin MD-82.
Bulgarian Air Charterin Tu-154M.
Children's Corner

Äänitiedostojen kuunteluohjeet
Children’s Corner (suom. Lastennurkkaus) on Claude Debussyn säveltämä pianosarja vuosilta 1906–1908. Teos on omistettu säveltäjän omalle tyttärelle Chouchoulle. Sarjaan sisältyy suosittu kappale Golliwog’s Cakewalk (Neekerinuken tanssi).
Sarja sisältää kuusi kappaletta, joilla on ensimmäistä lukuun ottamatta englanninkieliset nimet:
Doctor Gradus ad Parnassum
Jimbo’s Lullaby
Serenade for the Doll
The Snow is Dancing
The Little Shepherd
Golliwog’s Cakewalk
Englanninkieliset nimet viittaavat perheen englantilaiseen kotiopettajattareen.
Kirjallisuutta

Schmitz, E. Robert: The Piano Works of Claude Debussy, s. 117–125.  (Foreword by Virgil Thomson)  New York:  Duell, Sloan & Pearce, 1950.
Catherine Spaak

| Catherine Spaak |
| --- | --- |
 Spaak vuonna 1975
Henkilötiedot
Syntynyt: 3. huhtikuuta 1945 Boulogne-Billancourt, Ranska
Kuollut: 17. huhtikuuta 2022 (77 vuotta) Rooma, Italia
Ammatti:  näyttelijä laulaja
Aiheesta muualla
www.catherinespaak.eu
IMDb
Elonet
Catherine Spaak (3. huhtikuuta 1945 Boulogne-Billancourt, Ranska - 17. huhtikuuta 2022 Rooma, Italia) oli ranskalais-italialainen näyttelijä ja laulaja.
Elämä

Spaakin vanhemmat olivat käsikirjoittaja Charles Spaak ja näyttelijä Claudie Clèves, jotka olivat kumpikin belgialaisia. Hän muutti nuorena Ranskasta Italiaan ja sai Italian kansalaisuuden. Hän meni naimisiin neljä kertaa.
Filmografia

| Vuosi | Suomenkielinen nimi | Alkuperäinen nimi |
| --- | --- | --- |
| 1960 | Tunneli | Le Trou |
| 1961 | Kolme totuutta | Le Puits aux trois vérités |
| 1962 | Playboy | Il Sorpasso |
| 1963 | Ei rakkaudesta, ei rahasta | La Noia |
1964: La Calda vita
| 1964 | Dunkerquen viimeiset päivät | Week-end à Zuydcoote |
1964: Tre notti d'amore
1965: Oggi, domani, dopodomani
1965: L'Uomo dei cinque palloni
1966: Non faccio la guerra, faccio l'amore
1966: Madamigella di Maupin
| 1967 | Yö on varkaita varten | La Notte è fatta... per rubare |
| 1967 | Hotelli | Hotel |
| 1971 | Hiipivä kauhu | Il Gatto a nove code |
| 1973 | Kielletyn luostarin salaisuus | Storia di una monaca di clausura |
| 1975 | Veriset ratsastajat | Take a Hard Ride |
| 1980 | Viettelijät | Les Séducteurs |
DTM-kausi 2011

DTM-kausi 2011, oli DTM-sarjan kahdestoista kausi. Sarjan alkoi Saksan Hockenheimringin radalla ja päättyi samalla radalla.
Sarjan mestaruuden voitti saksalainen Martin Tomczyk, toiseksi sijoittui ruotsalainen Mattias Ekström ja kolmanneksi kanadalainen Bruno Spengler.
Sarjassa ajettiin samalla viimeistä kertaa näillä autoilla. Vuonna 2012 autot muuttuivat täysin ja samalla sarjaan paluun teki saksalainen autonvalmistaja BMW.
| Valmistaja | Auto | Tallit | Nr>  | Kuljettajat | Lisenssi | Kisat |
| --- | --- | --- | --- | --- | --- | --- |
| Mercedes-Benz | AMG-Mercedes C-Klasse 2009 | HWA Team | 2 | Gary Paffett |  Yhdistynyt kuningaskunta | Kaikki |
| Mercedes-Benz | AMG-Mercedes C-Klasse 2009 | HWA Team | 3 | Bruno Spengler |  Kanada | Kaikki |
| Mercedes-Benz | AMG-Mercedes C-Klasse 2009 | HWA Team | 6 | Ralf Schumacher |  Saksa | Kaikki |
| Mercedes-Benz | AMG-Mercedes C-Klasse 2009 | HWA Team | 7 | Jamie Green |  Yhdistynyt kuningaskunta | Kaikki |
| Mercedes-Benz | AMG-Mercedes C-Klasse 2008 | Persson Motorsport | 10 | Susie Wolff |  Yhdistynyt kuningaskunta | Kaikki |
| Mercedes-Benz | AMG-Mercedes C-Klasse 2008 | Persson Motorsport | 11 | Christian Vietoris |  Saksa | Kaikki |
| Mercedes-Benz | AMG-Mercedes C-Klasse 2008 | Persson Motorsport | 20 | Renger van der Zande |  Alankomaat | Kaikki |
| Mercedes-Benz | AMG-Mercedes C-Klasse 2008 | Mücke Motorsport | 16 | Maro Engel |  Saksa | Kaikki |
| Mercedes-Benz | AMG-Mercedes C-Klasse 2008 | Mücke Motorsport | 17 | David Coulthard |  Yhdistynyt kuningaskunta | Kaikki |
| Audi | Audi A4 DTM 2009 | Abt Sportsline | 4 | Timo Scheider |  Saksa | Kaikki |
| Audi | Audi A4 DTM 2009 | Abt Sportsline | 5 | Oliver Jarvis |  Yhdistynyt kuningaskunta | Kaikki |
| Audi | Audi A4 DTM 2009 | Abt Sportsline | 8 | Mattias Ekström |  Ruotsi | Kaikki |
| Audi | Audi A4 DTM 2009 | Abt Sportsline | 9 | Mike Rockenfeller |  Saksa | 1-3, 5-10 |
| Audi | Audi A4 DTM 2009 | Abt Sportsline | 9 | Tom Kristensen |  Tanska | 4 |
| Audi | Audi A4 DTM 2008 | Abt Sportsline | 22 | Miguel Molina |  Espanja | Kaikki |
| Audi | Audi A4 DTM 2008 | Team Phoenix | 14 | Martin Tomczyk |  Saksa | Kaikki |
| Audi | Audi A4 DTM 2008 | Team Phoenix | 15 | Rahel Frey |  Sveitsi | Kaikki |
| Audi | Audi A4 DTM 2008 | Team Rosberg | 18 | Filipe Albuquerque |  Portugali | Kaikki |
| Audi | Audi A4 DTM 2008 | Team Rosberg | 19 | Edoardo Mortara |  Italia | Kaikki |
China Hand

| China Hand |
| --- | --- |

Muut nimet:  Kolmonen, Kaatokymppi, Arabialainen
Korttimäärä:  52
Pelaajamäärä:  2–4
Korttien järjestys suurimmasta pienimpään:  A-K-Q-J-10-9-8-7-6-5-4-3
China Hand (myös nimillä Kolmonen, Kaatokymppi tai Arabialainen) on hieman Paskahousua muistuttava korttipeli. Kumpaankin peliin liittyy olennaisesti käsikorttien lyöminen pinoon numerojärjestyksessä, ja viimeinen pelaaja, jolla on käsikortteja kädessään, häviää.
Yleistä

Pelissä käytetään 52 kortin pakkaa.
Korttien arvojärjestys: 3 pienin, A suurin.
10 voi lyödä mikä vain kortin päälle ja kaataa pakan.
Mailla ei ole mitään merkitystä
numeron 2 voi laittaa minkä kortin tahansa päälle ja sen päälle saa heti lyödä minkä tahansa kortin.
Pelaajia 2-5
Jako

Pelaajille jaetaan aluksi kolme korttia kuvapuoli alaspäin, ja ne sijoitetaan rinnakkain pöydälle. Näitä kortteja kutsutaan alakorteiksi. Jokaisen alakortin päälle asetetaan yksi kortti kuvapuoli ylöspäin (yläkortit). Lopuksi jokaiselle pelaajalle jaetaan kolme käsikorttia.
Pelaajat voivat vaihtaa omien ylä- ja käsikorttien paikkaa keskenään ennen pelin alkua.